****

**№34 БАСПАСӨЗ РЕЛИЗІ**

**Қазақстан Республикасының Ұлттық қорынан бөлінген қаражаттың жұмсалуын бақылау туралы**

2015 жылғы 17 шілде Алматы қ.

2015 жылғы 9 шілдеде Астана қаласында Қазақстан Республикасының Премьер-Министрі К.Қ.Мәсімовтің төрағалық етуімен Қазақстан Республикасының Ұлттық қорынан бөлінген қаражаттың жұмсалуын бақылау жөніндегі комиссияның (бұдан әрі – Комиссия) кеңейтілген отырысы өтті.

Комиссияның отырысында жүргізілген тексерулер, сондай-ақ бөлінген қаражаттың игерілу қарқынының нәтижелері бойынша Қазақстан Республикасының Ұлттық қорынан бөлінген қаражаттың жұмсалуын бақылауды күшейту мәселелері талқыланды.

Отырыс нәтижелері бойынша «Бәйтерек» ҰБХ» АҚ-қа, «Даму» КДҚ» АҚ-қа және «Қазақстанның Даму Банкі» АҚ-қа түпкілікті қарыз алушылардың қаражатты мақсатсыз пайдалануының алдын алуға бағытталған, сондай-ақ құқық қорғау органдарымен өңірлік деңгейде қосымша іс-қимылды қамтамасыз ететін шаралар кешенін қабылдау жөнінде екінші деңгейдегі банктермен жұмысты жылдамдату тапсырылды.

«Даму» КДҚ» АҚ желісі бойынша өңдеуші өнеркәсіптегі ШОК жобаларына қолдау көрсетуге бөлінген қаражаттан 2015 жылғы 3 шілдедегі жағдай бойынша 100 млрд. теңге мөлшеріндегі 1-ші транш толық игерілді. Қосалқы игеру 5,735 млрд. теңгені немесе бөлінген қаражаттың жалпы көлемінің 5,7%-н құрайды.

2-ші транш (50 млрд. теңге) бойынша 41,117 млрд. теңге сомаға немесе бөлінген қаражаттың жалпы көлемінің 82%-на 232 жоба қаржыландырылды.

3-ші транш (50 млрд. теңге) бойынша 16,912 млрд. теңге сомаға немесе бөлінген қаражаттың жалпы көлемінің 34%-на 129 жоба қаржыландырылды.

«Қазақстанның Даму Банкі» АҚ желісі бойынша ИИДМБ-2 үшін бөлінген қаражаттан (50 млрд. теңге) 2015 жылғы 3 шілдедегі жағдай бойынша 4,16 млрд. теңге сомаға немесе бөлінген қаражаттың жалпы көлемінің 8%-на нақты 1 жоба қаржыландырылды («АЛТЕЛ» АҚ).

Өңдеуші өнеркәсіптегі ірі бизнестің жобаларын қолдау үшін 1-ші транш (50 млрд. теңге) бойынша 18,731 млрд. теңге сомаға немесе бөлінген қаражаттың жалпы көлемінің 37%-на 20 жоба қаржыландырылды.

Өңдеуші өнеркәсіптегі ірі бизнестің жобаларын қолдау үшін 2-ші транш (50 млрд. теңге) бойынша 11,539 млрд. теңге сомаға немесе бөлінген қаражаттың жалпы көлемінің 23%-на 13 жоба қаржыландырылды.

Оған қоса, «Қазақстанның Даму Банкі» АҚ-тың деректері бойынша отандық өндірістің жеңіл автокөлігін сатып алушы – жеке тұлғаларды кредиттеуге 2015 жылы бөлінген 15 млрд. теңгеден 2015 жылғы 3 шілдедегі жағдай бойынша 7,461 млрд. теңге сомаға немесе бөлінген қаражаттың жалпы көлемінің 50%-на нақты 2 322 жеке тұлға қаржыландырылды.

|  |  |  |  |  |  |
| --- | --- | --- | --- | --- | --- |
|  | **Жылы** | **Қаржыландыру мақсаты** | **Бөлінгені** | **Пайда-ланыл-ғаны (млрд. теңге)** | **Орын-далу %-ы** |
| **«ҚДБ» АҚ** | 2014 | ИИДМБ-2 жобаларын қаржыландыру | 50 | 4,16 | 8 |
| 2014 | Өңдеуші өнеркәсіптегі ірі кәсіпкерліктің жобаларын қаржыландыру (1-ші транш) | 50 | 18,731 | 37 |
| 2015 | Өңдеуші өнеркәсіптегі ірі кәсіпкерліктің жобаларын қаржыландыру (2-ші транш) | 50 | 11,539 | 23 |
| 2015 | Отандық өндірістің жеңіл автокөлік сатып алушылары жеке тұлғаларды кредиттеу | 15 | 7,461 | 50 |
|  | 2015 | Отандық автомобильдер өндірісін қолдауға арналған лизингтік қаржыландыру | 5 | 0 | 0 |
|  | 2015 | Тікұшақ өндірушілерді қаржыландыру | 10 | 0 | 0 |
|  | 2015 | Жолаушылар вагондарын өндірушілерді қаржыландыру | 5 | 0 | 0 |
|  | 2015 | Экспорттық кредиттеу | 35 | 0 | 0 |
| **ДАМУ» КДҚ» АҚ** | 2014 | Өңдеуші өнеркәсіптегі шағын және орта кәсіпкерлік жобаларын қаржыландыру  (1-ші транш) | 100 | 100 | 100 |
| 2014 | Өңдеуші өнеркәсіптегі шағын және орта кәсіпкерлік жобаларын қаржыландыру  (2-ші транш) | 50 | 41,117 | 82 |
| 2015 | Өңдеуші өнеркәсіптегі шағын және орта кәсіпкерлік жобаларын қаржыландыру  (3-ші транш) | 50 | 16,912 | 34 |

Толығырақ ақпаратты мына телефондар бойынша алуға болады:

+7 (727) 270 46 39

+7 (727) 270 45 85

+7 (727) 330 24 97

e-mail: press@nationalbank.kz

www.nationalbank.kz